గురుపాదప్ప నాగమారపల్లి

డాక్టర్ గురుపాదప్ప సంగనబసప్ప నాగమారపల్లి (11 నవంబర్ 1942 - 17 నవంబర్ 2015) కర్ణాటక రాష్ట్రానికి చెందిన రాజకీయ నాయకుడు. ఆయన కర్ణాటక శాసనసభకు ఔరాద్ శాసనసభ నియోజకవర్గం నుండి నాలుగుసార్లు, బీదర్ నియోజకవర్గం నుండి రెండు సార్లు ఎమ్మెల్యేగా ఎన్నికై ఎస్.ఆర్. బొమ్మై, జె.హెచ్. పటేల్, ఎన్. ధరమ్ సింగ్ మంత్రివర్గాలలో మంత్రిగా పని చేశాడు.

గురుపాదప్ప నాగమారపల్లి గుల్బర్గా విశ్వవిద్యాలయం నుండి గౌరవ డాక్టరేట్ అందుకున్నాడు.
రాజకీయ జీవితం
గురుపాదప్ప, నాగమారపల్లి గ్రామం గ్రామ సంఘం కార్యదర్శిగా తన కెరీర్‌ను ప్రారంభించి 1985లో ఔరాద్ నుంచి జనతా పార్టీ అభ్యర్థిగా పోటీ చేసి తొలిసారి శాసనసభకు ఎన్నికై ఆ తరువాత వరుసగా 1989, 1994లో ఎన్నికలలో గెలిచి 2004లో కాంగ్రెస్ అభ్యర్థిగా  గెలిచారు. ఆయన 2013లో మాజీ ముఖ్యమంత్రి బి.ఎస్. యడ్యూరప్ప స్థాపించిన కర్ణాటక జనతా పార్టీలో చేరి ఆ పార్టీ తరపున ఎమ్మెల్యేగా ఎన్నికయ్యాడు. 

గురుపాదప్ప నాగమారపల్లి 1989 ఏప్రిల్ 15 నుండి 1989 ఏప్రిల్ 21 వరకు కర్ణాటక హోంమంత్రిగా, 1996 నుండి 1999 వరకు & 2005 నుండి 2006 వరకు కర్ణాటక అటవీ & జీవావరణ శాస్త్ర మంత్రిగా పని చేశాడు. 

మరణం
గురుపాదప్ప నాగమారపల్లి 74 సంవత్సరాల వయసులో 2015 నవంబరు 17న బెంగళూరులోని తన నివాసంలో గుండెపోటుతో మరణించాడు. ఆయనకు ముగ్గురు కుమారులు, ఇద్దరు కుమార్తెలు ఉన్నారు.
మూలాలు

వర్గం:కర్ణాటక రాజకీయ నాయకులు
వర్గం:కర్ణాటక వ్యక్తులు
వర్గం:భారతీయ జనతా పార్టీ రాజకీయ నాయకులు